text: «Eufémien, biaus sires, rices ber,
   Herbegiés sui la merci Damedé.
   Enfers hom sui, soufraitous de parler;
   Un grebeton me fai sour ton degré,
   Pour cel enfant ke tu pues tant amer.
   Que Dius li doinst itel home trouver,
   Qui si le saint qu'a li puisses parler.»
   «Bons hom», dist il, «pour amor Damedé,
   Et mon enfant pourcoi l'as demandé,
   Herberc aras et pain et car assés,
   Et puis del vin quant vous boire en vaurés.
   Que Dius assoille toute crestienté
   Qui l' me herbet par estranges ostés!
   Moult a dur cuer que si m'a oublié.»
  